La aŭtoritatoj akuzas la 25-jaran matematikiston pri disvastigo de "alvokoj al terorismo". Li estis arestita interalie por malhelpi ke li veturu al Italio, kie li planis ĉeesti esperantistan renkontiĝon.
#000000
Li tamen ne povis veturi, ĉar li estis kaptita de la polico la 6-an de aprilo pro suspekto pri alvokoj al publika malordo lige kun nepermesita manifestacio, kiu okazis en la centro de Moskvo la 2-an de aprilo.
#000002
Laŭ akuzo li sub la kaŝnomo "Ajrat Baŝirov" en la reto instigis manifestaciantojn porti al la Ruĝa Placo "ĉifonojn, botelojn, benzinon, terebinton kaj ŝaŭmplaston".
#000003
Dmitrij Bogatov, kiu laboras kiel instruisto de matematiko ĉe Moskva Universitato de Financo kaj Juro, komplete neas sian kulpon. Laŭ liaj advokatoj la alvokoj sub la nomo de "Ajrat Baŝirov" estis publikigitaj el pluraj IP-adresoj, el kiuj nur unu estas tiu de la loĝejo de la akuzato. Aldone la publikigoj sub tiu nomo daŭris ankaŭ post la aresto de Dmitrij Bogatov.
#000004
Laŭ la advokatoj de Bogatov, li same kiel "Ajrat Baŝirov" estas uzanto de la sistemo Tor, kiu permesas anoniman aliron al la reto. Bogatov ŝajne havis en sia hejma servilo elirnodon de Tor, tra kiu la anonimulo "Ajrat Baŝirov" dufoje aliris la reton por skribi siajn alvokojn.
#000005
La juĝisto unue rifuzis malliberigi la akuzaton, ĉar la imputata krimo ne estis sufiĉe serioza. Tiam la esplorkomitato aldonis novajn, pli seriozajn akuzojn pri "alvokoj al realigo de terorisma agado aŭ pravigo de terorismo pere de interreto" kaj "preparoj por organizado de publika malordo".
#000007
Bogatov deklaris sin preta fordoni la pasporton kaj resti en Moskvo je la dispono de la esplorado. Krome liaj advokatoj prezentis pruvojn pri tio, ke li ne estis en sia loĝejo, kiam unu el la asertite kontraŭleĝaj alvokoj estis publikigita. Tamen la kortumo decidis malliberigi lin ĝis la 8-a de junio dum la krimesplorado daŭros. Pluraj komputiloj de Bogatov estis konfiskitaj.
#000009
Buller reiras al sia politika kariero
#000018
Terorismo ege utilas al policoj kaj ŝtatoj tutmonde. Same en Usono kaj Hispanio senkulpuloj estas akuzitaj pri tiaj aferoj. Ĉefe se temas pri ne-ŝafoj.
#000035
”Alvokoj al publika malordo lige kun nepermesita manifestacio” ne estas bona afero.
Kaj en lia ttt-ejo li skribas: ”What else do I support?... Anarchy and human rights. Probably, my anarchist stance is not steady enough, but I do oppose every compromise in favor of “interests of state” or “state security”.
#000036
Se " Putin'isto" estas homo, kiu voĉdonis (-os) pro V.Putin – jes, mi tiaas 😉
Okaze "anarkiisto, kaj do?" : tio estas aldona argumento pro la "suspekto pri alvokoj al publika malordo " . Miaopinie revoluciistoj, alvokantaj al publika malordo, devas troviĝi en malliberejo (la stranga opinio, ĉu?). Ĉiuokaze li havas advokaton, estos konkura juĝproceso...
#000041
Ni ne nur babilachas en E-to , sed serioze diskutas pri aresto de Esperantisto .
#000053
Por sancerba homo estas evidente, ke la proceso estas "kudrita per blanka fadeno"! T.n. "alvokoj" aperis en tre specifa retejo por komputilistoj – sysadmin.ru. Dima estis iom naiva kaj malsingarda. Kaj cxar 'sistemo' devas montri, ke gxi 'laboras', oni eluzis lin.
3 miaj amikoj-komputistoj trafis en t.n. "batalon kontrau misuzo de autoraj rajtoj en programaro" — skemo de 'kapto' estas primitiva: oni telefonas kaj proponas instaligi al komputilo senlicencajn programojn kaj poste anoncas: "Kontrola acxeto!" kaj minaco de 5 jara malliberigo. Kaj se homo estas naiva, malbonsxanca au avida — li trafas al "aranea reto".
#000055
Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn
#000061